khistorydata/jeongjo-sjw-relations huggingface dataset:
정조 12년
刑曹啓目粘連云云殺獄罪人張龍大待用刑嚴訊取服之意分付該道臣何如判付啓龍宮囚張龍大獄案反覆看閱已有日而別無執疑之端且乏傅疑之階杖數之七度卄五度姑捨是致命招因係於捽與不捽捽與不捽又無論傷處歸重在於有病無病而堅硬之痕旣緊於臂腿是隱則其死也非杖而何所使杖者卽龍大也爲李通士欲償其死龍大之死豈容二辭卽此除良座首亞於守宰爲法受罪尤有別於凡民兺不喩成獄屬耳出場未判而縱子呼籲語多爽實在朝家抑强扶弱之政寧或貸彼凶身之三尺以貽無告無限弊端乎況旀養戶而兼竝之罪露焉虐民而債殖之迹綻焉似此罪犯雖不關於殺越本事決獄莫要於參較情跡龍大所爲迹難恕情又難恕此而有原貰之論至無勢者當代死稍有勢者當倖生王章至嚴寧有是也嚴飭道伯處如前除良諸般情節各別嚴覈待一一輸款錄啓爲有矣名以鄕品異於蚩氓特敎按査之下如以實狀無遺實陳以聽朝家之處分則法文中猶有鄕所殺人因公因私之別死與不死間更或詢問獄官別求一分傍引之斷側猶之可也萬一一直抵賴待用刑限死加刑必無生出獄門之理以此意措辭行會爲良如敎又啓目粘連云云殺獄罪人金福禮獄事臣無容別見依前同推之意分付道臣何如判付啓臯陶曰殺帝曰宥古人有言蓋指人君主好生法官主常刑也刑當其罪豈或低昂而情以恕跡抑又一道乙仍于殺獄傅生動引古人殺宥之說而此獄反是道啓曰宥判辭曰殺至今訊推已多年所朝家常有所斟量兺除良在其時則囚推纔踰帀年疎放未宜遽議情之可原與不可原亦未暇顧只從重人命嚴獄體之意特置仍推秩別下措辭判付是置今因査事更又細閱而或慮前見之先入以致當宥而不宥反履上下求疑於無疑是如乎大抵兩人互毆一生一死生者之償死卽不易之三尺此獄段生比死人被打重被傷重以至情節與蹤跡無不反甚外此足合起疑足合惟輕之端亦不一而足到今翻決何嫌於銷刻且有別般憫惻者一年二年任渠荏苒竟致獄中瘐死大非在初判決之本意靑松府殺獄罪人金福禮特爲減死定配事分付爲良如敎
정조 12년
戊申七月二十一日卯時上詣皇壇望拜禮入侍時兼都承旨沈豐之行左承旨趙鼎鎭右承旨趙衍德左副承旨尹行元右副承旨洪仁浩同副承旨南鶴聞記事官金孝建假注書趙台榮記事官李相璜金祖淳一提學金鍾秀檢校直提學徐有防李秉模檢校直閣徐鼎修鄭東浚直閣鄭大容待敎尹行任以次侍立上具翼善冠衮龍袍乘輿由永肅門出明禮門降輿入齋殿改具黑圓領袍入朝宗門就板位行四拜禮入冽泉門詣奉室及壇上奉審訖還御齋殿改具衮龍袍乘輿出敎曰參班儒生及閑良來待于協陽門外事分付賤臣承命分付駕由永肅門出靑陽門詣協陽門敎曰來待儒武以次進前各奏姓名可也幼學李國鉉金頤淳金宗鉉金敬淳李厚中李厚五李厚豐李蘷金履源金愚淳金世淳李雲燮李日燮李重溫李重晟李重曮李重默李重協李重迪李命夏李圭夏李重奎黃載鼎黃勉忠黃時鍾黃世鍾閔光誼閔翼鉉洪道泳洪龜泳洪師泳洪泰泳李時行李得養尹行勉尹行順許瑀許琱南正容金宗韺李濟應尹宗基吳慶曾曺鴻振曺始振李憲采任尙泰李春老金順行金履實金履平金履初金履徽金一淳金懋淳金愚淳金重淳金蓍根金遠根金文根金百根金孝根金善根金得根金炳奎金履鋼金履鏽金達淳金遇淳金迥淳金覺淳金敎根宋翼奎李希郁趙業儒洪秉冣申匡一閑良王德進王道健王道恒王道默黃春郁洪九燮田相龍田在龍李重愼金再亮田命龍康漢章李濟元李濟和業武吳在元等以次進前各奏姓名訖曰臣有區區所懷而咫尺轎前有不敢仰陳矣上曰第言之曰語甚張皇故以笏記袖來矣仍欲上之上曰笏記來呈有傷事體退而以上疏陳之可也豐之曰今日召見參班儒武感舊崇節之聖意實不勝欽仰而幼學趙熤稱有所懷袖出笏記敢生冒呈之計揆以事體萬萬猥屑此等無嚴之習宜有懲罪之道故敢此仰達矣上曰擧措雖極猥屑以來言之意特爲勿問見其言然後當下敎矣出擧條駕入宣化門還內諸臣退出
정조 12년
兼都承旨沈豐之藥院直行左承旨趙鼎鎭坐右承旨趙衍德坐直左副承旨尹行元坐右副承旨洪仁浩坐直同副承旨南鶴聞坐注書金孝建病一員未差假注書李貞運藥院直趙台榮仕直事變假注書尹寅基仕
정조 12년
以修撰尹羽烈牌不進罷職傳旨傳于洪仁浩曰只推
정조 12년
洪仁浩以弘文館言啓曰修撰尹羽烈旣有只推之命卽爲牌招察任何如傳曰允
정조 12년
洪仁浩以弘文館言啓曰新除授修撰李殷模時在京畿驪州地經筵入番事緊請斯速乘馹上來事下諭答曰依啓
정조 12년
洪仁浩以禮曹言啓曰太廟展謁每以春秋定式取稟矣今秋展謁吉日以何間推擇乎敢稟傳曰以二十四日爲之可也
정조 12년
洪仁浩以禮曹言啓曰景慕宮展拜每以孟春孟秋定式取稟矣今秋展拜吉日以何間推擇乎敢稟傳曰同日爲之可也
정조 12년
南鶴聞以景慕宮郞廳以都提調意啓曰太常生梨今方薦新於本宮而宮苑生梨姑未成熟待爛熟薦進之意敢啓傳曰知道
정조 12년
趙衍德以賑恤廳言啓曰今月二十一日乃是六巡給糧當次日故發遣本廳郞廳與備邊司郞廳各該部官同往四郊病民中飢困尤甚者抄出給米東部字內二口西部字內二口南部字內九口北部字內三口合十六口處米五斗上下七月十六日及十九日本廳郞廳與備邊司郞廳間三日摘奸時目見顑頷之類卽地救急之數東部字內七口西部字內十一口南部字內三十五口北部字內十九口合爲七十二口米爲一石九斗二升之意敢啓傳曰知道
정조 12년
自洪仁浩以備邊司言啓曰頃因傳敎咸安郡牟還未捧中精抄其流亡絶戶無依難捧之類區別狀聞之意行會矣卽見慶尙監司金光默狀啓則枚擧咸安郡守張齊斗牒呈以爲本郡辛丑壬寅兩年吏逋民反皮牟合爲一萬二千二百四十六石零而時存吏奴及土豪當納條一千六十石零民戶當納條三千五百十九石零合四千六百餘石內三千五百餘石已爲收捧一千五百餘石今方督捧其餘闔沒流亡戶合爲一千六百石零此外難捧之數亦至五千九百八十餘石之多而吏奴負逋一千八百餘石亦入其中惟此吏奴逋穀異於民戶舊還則一體擧論於難捧之中者揆以糴法終涉未安而如欲徵捧則惟有侵隣洞一條其在仰體之道亦不敢强令督捧姑依邑報穀數成冊區別上送請令廟堂稟處矣反逋徵捧法意甚嚴今於査實登聞之後固當準數畢捧一以完穀簿一以懲日後而當初關問之聖敎寔出於深軫切苦之弊期有蘇草之效則其中闔沒流亡戶所受合一千六百餘石仰體德意特令蕩減至於時存吏民戶所受合五千九百餘石謂其無依而亦許蕩減則有乖嚴糴之意亦非可繼之道然麥節已過民食方艱此時竝督恐無其勢待秋成除耗作租以紓目前之力兼除牟多之弊實合事宜當捧四千六百餘石內三千五百餘石雖云準捧其餘一千五百餘石刻期畢捧後報本司之意一體嚴飭分付而萬餘石穀物之掩置未捧因循至今者萬萬駭然辛丑壬寅當該守令捧現告拿問處之何如傳曰允旣曰無依難捧則若以吏逋之在其中勒令督捧殊非當初特敎査問之本意況吏亦民也犯者多是流離物故之類云侵隣侵族平民反被其害旣聞之後何可區別草記中已蕩減一千六百石外吏民舊逋難捧條依狀辭所陳特竝蕩減以爲蘇弊祛瘼之地可也
정조 12년
副校理李東稷疏曰伏以臣卽伏見昨日擧條下者參班儒武召接之時幼學趙稱有笏記於袖中欲爲冒呈於輿前至有承宣請罪之奏噫渠以韋布之微敢售猥屑之習乃於咫尺天威之前有此駭妄無嚴之擧此莫非徼倖干恩之徒敢生希覬非分之計致有無前之擧措雖以來言之聖意姑靳科罪之成命而其在杜後弊勵澆俗之道如此悖妄之流決不可仍置臣謂趙亟命攸司施以流配之典宜矣省疏具悉昨日儒生之駕前呈納笏記雖極屑越承宣已請罪矣復何必加請乎退令疏陳聞有萬經理故事故也
정조 12년
戊申七月二十二日申時上御重熙堂右副承旨入侍時右副承旨洪仁浩假注書趙台榮記事官李相璜金祖淳以次進伏訖上曰趙上疏來到耶仁浩曰姑未到院矣上曰來卽入之可也命讀公事仍書判付訖命退承史以次退出
정조 12년
兼都承旨沈豐之坐行左承旨趙鼎鎭坐直右承旨趙衍德坐左副承旨尹行元藥院直右副承旨洪仁浩禁推同副承旨南鶴聞坐直注書金孝建病一員未差假注書李貞運藥院直趙台榮仕直事變假注書尹寅基仕
정조 12년
藥房口傳啓曰明日太廟閟宮展謁之命寔出於拊時追先之聖孝臣等何敢以日候之寒暑煩請日字之進退而第伏念處暑雖過炎威尙熾昨今敲爀少無減於日前酷熱廟宮行禮必値旁午此時勞動恐有妨於節宣之方矣今若差退略干日則向退之炎必當較歇應行之禮亦不踰時伏乞聖明深軫愼重之道展謁日字更命稍退千萬顒祝惶恐敢啓答曰旣定之日字不可差退矣
정조 12년
南鶴聞啓曰明日大駕詣宗廟入齋室後王大妃殿惠慶宮問安何承旨進去乎敢稟傳曰同副承旨進去
정조 12년
傳于南鶴聞曰軍士房承旨入侍
정조 12년
以洪仁浩囚單子傳于趙鼎鎭曰不應爲公罪功議區別勘放
정조 12년
南鶴聞以弘文館言啓曰修撰尹羽烈旣有只推之命卽爲牌招察任何如傳曰允
정조 12년
南鶴聞以吏曹言啓曰全羅道光州居幼學朴褧來告以爲其九代祖文簡公祥延諡來九月十五日定行於光州地云矣敢啓傳曰以下去銓郞一體宣諡日字及諸凡擧行依向下批旨爲之事分付該道可也
정조 12년
趙鼎鎭以兵曹言啓曰今七月二十四日大駕詣宗廟展謁詣景慕宮展拜時以何營軍兵隨駕何營軍兵留陣而禁軍及馬步軍幾番幾哨磨鍊乎敢稟傳曰訓局馬兵三哨步軍八哨禁軍三番隨駕可也
정조 12년
趙鼎鎭以兵曹言啓曰拆見平安兵使趙圭鎭去春夏等褒貶啓本則寧城僉使鄭宅信兩次褒貶居中其不職可知依例罷黜何如傳曰允
정조 12년
趙鼎鎭以備邊司言啓曰明日動駕時禁衛營當爲留陣而禁衛大將金持默方在直宿矣在前如此之時或以中軍代領或他大將兼察今番則何以爲之乎敢稟傳曰中軍代領
정조 12년
趙鼎鎭以義禁府言啓曰時囚罪人洪仁浩不應爲公罪功議區別勘放事命下矣洪仁浩以不應爲事理重公罪杖八十收贖而其五代祖𩆸寧國原從功臣云功減一等杖七十收贖放送之意敢啓傳曰知道
정조 12년
領議政金致仁左議政李性源右議政蔡濟恭等箚曰伏以明日廟宮展謁有命仰惟孝思撫時急於伸禮而第今處暑纔過晩災尙熾無異於三庚之烈此際動駕萬萬非大聖人節宣之道藥院口啓而批旨靳允臣等不勝憂悶之至稍過四五日字炎氣庶可少退行禮亦不愆時伏乞聖明更加深思許令退定以副群下之望焉取進止答曰省箚具悉卿等之懇已定之日字豈可差退卿等須知此意仍傳曰此批答遣史官傳諭于時任諸大臣
정조 12년
幼學趙疏曰伏以臣於昨日望拜禮後入侍時竊有區區愚衷妄陳所懷而伏承疏奏之命玆敢冒瀆而仰陳焉臣竊伏念今年卽皇明高皇帝開國建元之年也今日卽神宗皇帝禮陟之日也鶴瞻神州風泉之感益切撫念往事圖報之道愈邈而伏聞於歲首乙亥干支親率流寓舊臣之裔展拜於皇壇孰不仰我殿下萬折必東之聖念也噫惟我國家不幸遭龍蛇之變能致再造之慶而得有今日者莫非神宗皇帝罔極之恩是以猗我肅宗大王設壇于上苑以寓尊周之義且報存邢之德而慮惹淸人之嫌猜不得張大其事仰惟崇報之盛意非謂天子廟不可建於侯邦也非謂禮如是足矣且先正臣宋時烈特以一間茅屋祭昭王之意營建萬東廟於深山窮谷以殫悲慕酬報之誠噫築壇于禁苑深嚴之中而不宣於朝報之上建廟於窮山而不敢仰請於朝家者何莫非含痛忍哀出於不得已耶蓋此築壇建廟之擧非但爲春秋尊王之義專出於酬報萬世之德而今則淸人亦知有祀壇報德之擧必自謂我亦有如是之德亦必受如是之報縱有擧措之張大必無嫌猜之意而且伏念神宗皇帝以關王有冥助於東國勅賜銀子四千兩於經理萬世德使之建廟於我國都門之外俾爲酬功之擧此不過一時冥助而頒銀建廟之聖念至於如此則以神宗皇帝萬世難忘之德只爲築壇苑中歲一行祀旣無殿宇妥神之所又闕烝嘗假神之儀者無或有歉於崇報之圖而宣武武烈之多少英靈能無踧踖不安之心乎嗚呼崇禎之紀元漸遠春秋之大義益晦萬世難忘之德浸浸然易忘而猗我英宗大王每勤望拜之禮我殿下克盡繼述之道而開創之舊甲重回洪武之紀年若覩上下大小之撫古悲感尤倍於他時而百餘年未遑之擧似若有待於今日可不於此時而有所表章仰副列聖圖報之盛意乎人或謂建天子廟於侯邦不無僭屈之嫌且古無其禮云而此則有不然者皇朝之九廟灰燼寒食麥飯亦無灑之者而獨保皇朝之禮樂文物者環顧一世只有我東方而已試考錢謙益有學之集其於高麗板柳文之跋以一統同文之意望於我東方者不啻丁寧則顧瞻今日神宗皇帝在天之靈所可降格者其果不在於我東方而亦何有僭屈之嫌也如或於義未妥則以先正臣秉大義高明之見其無斟酌理會而有所創設耶苟以盛恩之圖報言之雖邑邑而建焉家家而祀之猶未足酬其萬一矣自古天王家或於五服之內則有救災扶顚之擧而至於動天下之兵以救海外之國固是千萬古所未有之盛擧可不以千萬古所未有之盛禮報之耶以臣愚意竊謂大報壇則旣爲竝祀太祖毅宗而出於先朝肇創之盛擧依舊設行以寓尊周之義而別建一廟於都城之內奉安神宗皇帝位版忌辰名節備禮祀享以垂無窮則洋洋在天之靈庶有陟降庭止之所其於酬報之道可謂克盡無憾而永有辭於天下後世矣伏願殿下垂察焉臣以韋布有此越爼之陳自速無嚴之辜不勝惶懍悚蹙千萬俟罪之至省疏具悉神皇再造之恩與天無極吾東方得有今日莫非神皇所賜凡屬崇報妥奉之節寧有一毫欠缺而壇制之改爲廟制輕易議到不惟不敢爲況古禮壇尊於廟觀於圜丘明堂之序次可以知已聖朝義起之制允叶經權尤何敢容說乎止
정조 12년
戊申七月二十三日巳時上御重熙堂軍士房承旨入侍時行左承旨趙鼎鎭記事官金孝建李相璜金祖淳以次進伏訖上曰近來妄錯固非一端雖以日前日記正書事言之伊日入侍筵話使之照檢毋或差謬而筵敎及右相奏語多有爽誤其事事不謹可知當該承旨洪仁浩爲先禁推上曰次對日筵話檢飭事昨見下敎而今復如是承旨事萬萬駭然矣鼎鎭曰昨今與注書眼同修正而多有未暢處矣上曰更爲修入之意申飭注書好矣命退諸臣以次退出
정조 12년
傳于趙鼎鎭曰出宮門路以協陽門爲之
정조 12년
趙鼎鎭啓曰司僕寺內乘來言捲簾取稟傳曰捲三面
정조 12년
趙鼎鎭啓曰右副承旨洪仁浩今日不爲仕進卽爲牌招何如傳曰允
정조 12년
戊申七月二十四日卯時上詣宗廟景慕宮擧動入侍時兼都承旨沈豐之行左承旨趙鼎鎭右承旨趙衍德左副承旨尹行元同副承旨南鶴聞記事官金孝建假注書趙台榮記事官李相璜金祖淳一提學金鍾秀檢校提學吳載純檢校直提學徐有防李秉模檢校直閣徐鼎修鄭東浚直閣鄭大容待敎尹行任以次隨駕上具翼善冠衮龍袍乘輿出協陽門降輿乘輦出敦化門詣宗廟大門外降輦乘輿入廟大門詣齋殿改具冕服出西狹門至東神門外執圭就板位行四拜禮入殿內以次奉審訖還詣第十三室敎曰本署提調及戶禮判入侍賤臣承命出與本署提調李𡊠禮曹判書李秉模戶曹判書徐有隣偕入進伏上奉審英宗大王丙申上諡金寶丙申尊號玉冊無頉仍出東神門釋圭步詣永寧殿至東神門外執圭入殿內奉審訖還詣第五室敎曰本署提調及戶禮判入侍賤臣承命出與本暑提調李𡊠禮曹判書李秉模戶曹判書徐有隣偕入進伏上奉審仁宗大王乙巳玉冊無頉仍出東神門釋圭步還齋殿少頃改具翼善冠衮龍袍出齋殿乘輿敎李𡊠曰廟司擧行已極生疎而至於徐鼎淳廟門還閉不識次第尤極駭然卽欲處分而特以念先故之意姑置之此後如有不勤之事草記汰去可也且廟庭雜草一不鋤治是豈成說雖以私家言之亦皆除草而今於廟庭如是不除此提調初不申飭之致何若是擧行乎𡊠曰莫非臣不能事事之罪極爲惶悚矣駕出廟大門詣乘輦所降輿乘輦上曰還宮時路由館峴爲之出駕前下敎駕詣景慕宮大門外降輦乘輿入齋室改具冕服就板位行再拜禮入宮內奉審還御齋室少頃改具翼善冠衮龍袍乘輿出宮大門降輿乘輦詣館前路降輦步過仍乘輦敎曰大司成入侍大司成黃昇源進前上曰今日朝食堂儒生幾人乎昇源曰爲三十二人矣上曰今則漸次來會耶昇源曰然矣上曰明日當爲七夕製預令儒生知悉可也命書傳敎曰明日七夕製通方外事分付上曰弘文提學待明朝牌招止出駕前下敎駕詣弘化門外命宣傳官出標信解嚴詣明政門外降輦乘輿由建陽門入協陽門還內諸臣退出
정조 12년
戊申七月二十四日巳時上御重熙堂右承旨入侍時右承旨趙衍德假注書趙台榮記事官尹行任金祖淳以次進伏訖上命書傳敎曰日熱如此明日入場諸生中暑可慮開東後懸題不至侵午事分付文任違牌便成前例明日自初牌違牌勿捧傳旨以此意預爲申飭使之待牌卽膺同參提學違牌亦勿呼望皆令懸題前承牌處所以丕闡堂爲之事分付上曰弘文提學罷漏後卽爲出牌可也命退承史以次退出
정조 12년
兼都承旨沈豐之坐行左承旨趙鼎鎭坐直右承旨趙衍德坐直左副承旨尹行元藥院直右副承旨洪仁浩坐同副承旨南鶴聞坐注書金孝建病一員未差假注書李貞運藥院直趙台榮仕直事變假注書尹寅基仕
정조 12년
南鶴聞啓曰弘文提學徐有隣旣已承牌奎章閣提學金鍾秀藝文提學吳載純竝卽一體牌招以爲同參考試之地何如傳曰允
정조 12년
傳于南鶴聞曰同副承旨持此御題與弘文提學偕往泮宮試取以來
정조 12년
以次對進不進單子傳于趙鼎鎭曰衆所共知實病情勢外懸病備堂竝牌招同參次對
정조 12년
傳于洪仁浩曰科次入侍
정조 12년
有政吏批判書吳載純試官進參判李在學進參議李時秀牌不進右承旨趙衍德進啓曰判書吳載純試官進參議李時秀牌不進小臣獨政未安何以爲之敢稟傳曰仍爲之以李聖圭爲知敦寧金鍒爲工曹正郞兼執義單兪漢模承文正字單南景羲以李周顯爲掌令崔顯重爲持平柳匡天爲獻納李身晦爲司諫柳頤玄爲正言止
정조 12년
兵批判書李在簡進參判具㢞參議宋鍈病參知柳誼入直行左承旨趙鼎鎭進以韓聖揆爲寧城僉使李碩采爲委曲僉使李明宇爲幕嶺萬戶副司果李顯靖再政以白光純爲麟山僉使
정조 12년
以咸鏡監司狀啓七月令薦新生鰱魚限內不得封進惶恐待罪事傳于趙衍德曰勿待罪事回諭
정조 12년
戊申七月二十五日巳時上御誠正閣七夕製科次入侍時右副承旨洪仁浩假注書趙台榮記事官李相璜金祖淳一提學金鍾秀弘文提學徐有隣藝文提學吳載純對讀官鄭大容尹行任李羽晉李尙度以次進伏訖上曰今番表題何如云耶鍾秀曰俄與弘文提學徐有隣有所酬酢而御題下段以得百里之國萬區出題故可觀作者之工拙矣上敎載純曰卿之處義何如是卽當也政席則必赴之獨於閣職及往役一不來參寧有如許道理乎載純曰臣於見帶之職實無抗顔之心故候班及從班未能隨參矣上曰試所承旨入侍賤臣承命出傳同副承旨南鶴聞進伏上曰懸題果在何時鶴聞曰待儒生齊會故日出後始揭之矣命有隣等分考考訖命書等第仍拆封以南惠寬等出榜命書傳敎曰七夕製居首幼學南惠寬直赴會試之次幼學柳鼎養李在咸李致薰宋知濂金文根各給二分次上進士姜儐紙筆墨考例施賞又命書傳敎曰入格儒生明日來待命退諸臣以次退出
정조 12년
兼都承旨沈豐之坐行左承旨趙鼎鎭坐右承旨趙衍德坐左副承旨尹行元藥院直右副承旨洪仁浩坐直同副承旨南鶴聞坐直注書金孝建仕直一員未差假注書李貞運藥院直事變假注書尹寅基仕
정조 12년
洪仁浩啓曰卽者刑曹郞廳來言再昨日動駕時衛外擊錚人等所當卽爲捧供而昨今日以停朝市不得開坐待無故日擧行云矣敢啓傳曰今日捧供以入
정조 12년
傳于南鶴聞曰同副承旨與入格儒生入侍
정조 12년
備忘記昌城府使李宗胤下直長弓一張長箭一部片箭一部筒兒一箇賜給
정조 12년
傳于趙衍德曰政官牌招開政
정조 12년
南鶴聞以吏曹言啓曰各道掌試都事例以侍從差出而忠淸都事金致泳全羅都事閔慶尙都事金麟采黃海都事吳錫齡原春都事洪彦燮咸鏡都事馬思人平安都事申曮具未經侍從依例改差何如傳曰允
정조 12년
有政吏批判書吳載純進參判李在學牌不進參議李時秀病同副承旨南鶴聞進李憲膺爲平市主簿李英實爲貞陵參奉李益洙爲忠淸都事朴猷煥爲慶尙都事韓光植爲全羅都事沈銖爲黃海都事朴載淳爲原春都事徐有鍊爲咸鏡都事崔烜爲平安都事李顯靖爲忠淸左道京試官鄭福煥爲慶尙左道京試官尹羽烈爲全羅左道京試官李殷模爲平安南道京試官兼掌令單李殷模李顯靖兼持平單鄭福煥尹羽烈
정조 12년
傳于洪仁浩曰吏曹堂上入侍
정조 12년
以吏曹參判金憙牌不進推考傳旨傳于南鶴聞曰欲觀之更爲牌招
정조 12년
傳于洪仁浩曰拿處注書付過放送
정조 12년
傳于洪仁浩曰時囚罪人崔鳳佐刊名放送
정조 12년
趙衍德以賑恤廳言啓曰漢城府牒呈據西部字內民家頹壓二十一戶恤典各錢二兩式依例題給之意敢啓傳曰知道
정조 12년
趙衍德以賑恤廳言啓曰漢城府牒呈據南部字內民家頹壓十戶北部字內民家頹壓九戶合十九戶恤典各錢二兩式依例題給之意敢啓傳曰知道
정조 12년
洪仁浩以兵曹言啓曰本曹堂上軍官禁軍遞兒窠今方有闕矣依定式別將與各番將眼同試取以其居首者塡差之意敢啓傳曰知道
정조 12년
趙鼎鎭以禁衛營言啓曰來八月當七番中部中司屬京畿四哨原春道一哨合五哨軍兵逢點實數六百五十二名已爲點閱整齊來八月初一日與內外各處入直將官軍兵依例替代後舊軍放送之意敢啓傳曰知道
정조 12년
趙鼎鎭以禁衛營言啓曰來十月當七番中部右司屬原春道五哨軍兵來九月二十五日京中逢點依例準二朔入番之意本道監司處預爲知委何如傳曰允
정조 12년
趙鼎鎭以御營廳言啓曰本廳來十月十一月兩朔應立右部左司屬忠淸左道五哨軍兵九月二十五日京中逢點十月初一日與前司軍兵當爲替代立番趁期調送事本道監兵使處依前知會之意敢啓傳曰知道
정조 12년
趙鼎鎭以御營廳言啓曰本廳來八月九月兩朔應立右部前司屬忠淸右道五哨軍兵六百七十名已爲逢點整齊矣八月初一日與中部後司軍兵替代立番後舊軍放送之意敢啓傳曰知道
정조 12년
戊申七月二十六日辰時上御重熙堂同副承旨與入格儒生入侍時同副承旨南鶴聞記事官金孝建李相璜金祖淳儒生南惠寬柳鼎養李在咸李致薰金文根以次進伏訖上命儒生進前奏姓名惠寬進前奏姓名上曰汝年幾何惠寬曰三十六矣上曰前日亦得被抄否惠寬曰年前七夕製亦得被抄矣鼎養進奏姓名上曰汝父何在鼎養曰方在江郊矣上曰做表幾首鼎養曰做數百首矣在咸進奏姓名上曰今番汝三兄弟皆入合考汝知之乎在咸曰臣亦聞知矣上曰汝年幾何在咸曰四十五矣命誦所製文文根等進奏姓名上命誦所製文訖命之先退上曰他承旨與下直守令入侍左承旨趙鼎鎭昌城府使李宗胤追入進伏上曰汝爲靈遠伯嫡長孫乎宗胤曰然矣上曰我東班閥豈有如汝家之華顯而俗尙有異汝家諸人未免沈滯故防禦使之承傳槪出於感舊之意汝之族屬在於何處乎宗胤曰臣之先祖李如梅之孫錫良以敗軍之將出來我東爲忠淸水營裨將隱居保寧子孫仍居焉今有五六人矣上曰提督李如梅之子孫今在何處宗胤曰居在原州地矣上曰有可用之人乎宗胤曰有調弓之人四五人矣上曰汝祖提督兄弟於海東有大勳勞而至今不得酬功予甚慨然故向有傳敎矣仍命書傳敎曰都政日以李提督李摠兵子孫事已有縷縷下敎而稍久則銓曹看作尋常安知無如前抛置況日前祗拜皇壇是日卽神皇忌辰再造之恩天地莫量惟今記感而寓思者莫先於收錄中朝舊裔欲使東土人士皆識此箇義理向來昌城府使李宗胤之拔例超遷亦出於此意此不過一時官職豈有補於爲渠家永世闡拔況國俗專尙門地苟欲鎭長收用宜先快闢階岐寧遠伯子提督摠兵後孫之來寓本國原州保寧等地人出身則每榜後宣薦必先首薦閑良則採訪操弓人有無隨聞越薦以此定式施行事分付宣傳官廳使朝家記感寓思之擧得有永久遵守之效命退諸臣以次退出
정조 12년
戊申七月二十六日未時上御重熙堂都承旨入侍時兼都承旨沈豐之假注書趙台榮記事官李相璜金祖淳以次進伏訖上曰王大妃殿進御一錢重人蔘粟米飮自明日一貼式煎入出榻敎上曰吏判事聞之乎豐之曰臣姑未聞矣上曰京試官都事望果何如豐之曰未及知之矣上曰近來院隷專不識傳命擧行卿何不申飭耶豐之曰臣連在藥院不識政院事故未能申飭此後謹當嚴飭矣命退承史以次退出
정조 12년
戊申七月二十六日未時上御重熙堂吏曹堂上入侍時右副承旨洪仁浩假注書趙台榮記事官李相璜金祖淳吏曹判書吳載純以次進伏訖上命書傳敎曰違牌銓堂許遞前望單子入之待下批牌招察任上曰政廳下直果爲往傳耶仁浩曰然矣命書傳敎曰政廳下直徑先混傳入侍命下之後以致遲滯當該中官令該府拿問嚴處殿座已久尙不入來政院多置傳命院隷亦不知催促當該注書尹行任金孝建爲先令該府拿處以懲日後上敎載純曰予之諭卿何必費辭盛氣而今日之政多有可駭之端不得不一問矣卿雖無他才能旣是閣臣見帶之職又是冢宰重任則其所恪謹小心尤宜自別於人而近來一事二事兆朕已見予之含容亦已多矣至於京試官都事擇差之敎不啻丁寧而許多望筒雖不必一一指摘大抵各別不擇甚矣此何意思此何道理乎載純曰臣於政注本無聞見每每採拾人言而試官可合之人尤無所料量故前此果因人言書置草望以置而今果依所錄排擬矣上曰卿之此言已足貽羞於銓地而第云一從人言果是誰某之所指囑乎載純曰臣之聽人囑托果是實狀則聖問之下何敢有隱當一一仰奏矣金聖準則李洪載之所托朴鎤李壽咸臣所相知而壽咸又爲來見臣矣李得休則李文源歷訪以爲可合云朴載淳則亦李洪載之所托金禧燮崔烜臣自知之李羽晉申大尹權裕李太亨亦皆李洪載之所托矣上曰卿雖自處以無識見無料量而如欲善爲豈無其道乎擇差之敎纔下而不擇之失尤著是豈成說之事乎掌試都事以兩司中有文識名望朝夕入弘錄者差送卽不易之例也至京試官則其所愼簡尤當如何今不必逐名指疵而或有辭以不文逡巡於館職者亦入首擬至於申大尹則似因向來一疏之樹立而樹立自樹立官職自官職何可混擬乎況今朝象漸乖不成貌樣此專由世級之日壞公道之不行則今番大比之科尤當擇差試官冀有收拾之效而顧今望筒其所不擇殆若用意者然事體分義寧容如是乎卿是乃弟之兄則揆以人情天理有何可取有何顧藉而特以意見略似周通且聞頗能操心故滾到而至於見任所當感激圖酬他不暇計而曾未幾何漸孤所望此無他也必是卿弟之誤引而若此不已則卿之身名家聲予雖欲曲庇其可得乎如卿之稍能操心云者尙若是跳踉況他了了而强梁者乎至於近來處義與擧措尤極駭怪政席則連赴之餘間或無端違牌而畢竟則無政不赴獨於閣職及從班之屬於往役者則一不隨參抑又何意予雖事事淵默人人含垢豈肯受如卿者之慢侮乎以卿地處以卿人物其何生心於跳踉乎卿勿爲此也且昨日卿旣登筵而亞堂開政則何不筵稟使之差出必於今日無僚堂而獨政此亦豈不未安乎卿家之有卿弟實爲卿家之不幸故予則只以卿之一身爲卿家擎天之柱矣以今所爲觀之不勝悶然矣卿試思之己巳以後朝家於卿家視同家人近緣屬藉之漸疎雖未如前通問然予之倚毗眷顧非比尋常戚聯家故欲卿之全保身家實予苦心則今日之敎在卿實爲恩敎如是之後猶不惕念改圖自陷大僇則予亦末如之何矣命退諸臣以次退出
정조 12년
戊申七月二十六日酉時上御重熙堂右副承旨入侍時右副承旨洪仁浩記事官金孝建李相璜金祖淳以次進伏訖以吏曹參判金憙再牌不進推考傳旨命書傳敎曰自都政日擧措世道可知不先不後當政葛藤此非無所以而爲者縱曰始欲無痕事到迫隘不得不發說云而此似遁辭其時非不欲嚴處此等處如或深看緊說慮在喣噓釀實罪止薄勘亦豈無深量而然旣有昨筵筵敎以近日淵默爲主之本意有此多少先甲之敷示意亦深矣今日君綱雖曰頹弛無論若某若某決不當任其藉重之舊習沽譽之新俗使威福有下移之漸到今先從去就乖當之金憙施以懲一之典烏可緩也更思此宰臣本非剛腸見任亦無鐵限大防則任其所爲徑加處分便是已出場之事反近副其望實其事此傳旨勿施本曹方有議大臣稟處之事堂上亦不可不備員分進擧行仍以前牌各別嚴飭斯速肅命又命書傳敎曰今聞北道試邑程邇遼遠掌試都事之尙不差出不無窘束之慮云吏曹事誠稽忽矣當該判堂推考今日政與他道京試官都事各別擇差因此聞之北評事之除拜後尙不辭朝亦極怠慢使之明日辭朝下送命退諸臣以次退出
정조 12년
兼都承旨沈豐之藥院直行左承旨趙鼎鎭坐右承旨趙衍德坐直左副承旨尹行元坐右副承旨洪仁浩坐直同副承旨南鶴聞坐注書金孝建仕直一員未差假注書李貞運藥院直事變假注書尹寅基仕
정조 12년
南鶴聞啓曰來初一日輪對日次而景慕宮秋享大祭齋戒相値頉稟之意敢啓傳曰知道
정조 12년
吏曹口傳政事兼執義二單李洪載鄭大容兼掌令單李尙度兼持平單成德雨
정조 12년
自有政吏批判書吳載純問議進參判金憙問議進參議李時秀進右副承旨洪仁浩進啓曰判書吳載純領議政金致仁家問議進參判金憙右議政蔡濟恭家問議進小臣獨政未安何以爲之敢稟傳曰只出緊任徐邁修爲原春都事韓興裕爲咸鏡都事成德雨爲慶尙左道京試官李洪載爲全羅左道京試官鄭大容爲平安南道京試官李尙度爲忠淸左道京試官鄭來百李福潤爲兵曹佐郞再政徐有鍊爲兵曹正郞止
정조 12년
兵批判書李在簡進參判具㢞病參議宋鍈病參知柳誼入直進右承旨趙衍德進李元祥爲武兼前郡守李完基今加折衝加資事承傳
정조 12년
大司成前望單子入之李時秀落點
정조 12년
以兵曹宮墻內外除草處書入事傳于趙鼎鎭曰自今定式宮墻雜草兵曹入直堂上與字內營門將校眼同夏秋數朔每朔或再次或三次這卽除草多有大內俯瞰處當日微稟該房進去事令兵判知悉申飭
정조 12년
原春監司狀啓七月令宗廟薦新生鰱魚節序差早限內不得封進惶恐待罪事傳于南鶴聞曰勿待罪事回諭
정조 12년
洪仁浩以義禁言啓曰咸安前郡守呂萬永鄭義誠等拿問處之事傳旨啓下矣呂萬永以康翎縣監時在任所鄭義誠忠淸道忠州地下去云依例發遣府羅將竝拿來何如傳曰待待命拿囚
정조 12년
戊申七月二十七日巳時上御重熙堂右承旨入侍時右承旨趙衍德記事官金孝建尹行任金祖淳以次進伏訖上曰向因諸道習操停否詢問丙申以前至于先朝乙巳各年行操停操使之抄出以聞矣觀此備局別單先朝五十餘年間八道行操其例雖罕而通八道停操絶無而僅有獨於丙申以後頻有之日前領相所奏益覺歎服以今所見秋事頗有登熟之望旣停之令雖難更頒明年春操若而道外不當又命停行令廟堂依此預令知悉來頭回啓時以爲警咳之地官門聚點今年雖申飭安知不有名無實乎且於嶺南則申飭湖南湖西則未及申飭亦令廟堂兩湖一體申飭又命書傳敎曰以日前擧行觀之難免不職之責當該大司成遞差前望單子入之待下批牌招察任又命書榻敎曰在外未肅拜京試官都事竝改差今日政擇差命退承史以此退出
정조 12년
傳于趙鼎鎭曰軍士房承旨入侍
정조 12년
傳于趙鼎鎭曰禮房承旨入侍
정조 12년
南鶴聞以吏曹言啓曰繕工監假監役徐命憲除拜後過限未出仕依例改差何如傳曰允
정조 12년
南鶴聞以司饔院監膳提調意啓曰慶尙道八月朔膳進上今日來到膳狀開拆則水沈不精不得已捧入而事涉惶悚莫重御覽文書如是不精誠極驚駭此是道臣不能檢飭之致當該道臣從重推考領來陪持人令攸司科治何如傳曰允
정조 12년
南鶴聞以禮曹言啓曰卽接永禧殿令所報則本殿只有兩官而參奉兪聃柱未肅拜來初一日焚香受香時替直無人云莫重直所不可暫曠假官依定式令吏曹以成均館官員口傳啓下以爲推移入直之地何如傳曰允
정조 12년
南鶴聞以禮曹言啓曰卽接典牲署所報則來八月初二日行景慕宮秋享大祭犧牲看品本署提調本曹堂上明日當爲眼同擧行而本署提調黃昇源大司成遞職後未付軍職不得進參云莫重看品本曹堂上有難獨進提調黃昇源令該曹卽爲口傳付軍職以爲進參之地何如傳曰允
정조 12년
兵曹口傳政事副司直黃昇源
정조 12년
洪仁浩以義禁府言啓曰全羅監司徐龍輔狀啓據刑曹粘目內全州前判官朴知源移本府處之事允下矣朴知源時在任所云依例發遣府羅將拿來何如傳曰別無拿問之事此草記勿施分揀放送
정조 12년
戊申七月二十八日巳時上御重熙堂右承旨入侍時右承旨趙衍德記事官金孝建金鳳顯尹行任以次進伏訖上曰政官入來乎衍德曰三堂上皆違牌故政院方欲啓辭矣上曰政官以何事無端違牌乎以前牌催促之意申飭可也又命書傳敎曰大比當前前此停擧儒生竝解停命退諸臣以次退出
정조 12년
戊申七月二十八日午時上御重熙堂軍士房承旨入侍時行左承旨趙鼎鎭假注書趙台榮記注官金鳳顯記事官李宗烈以次進伏訖上曰再昨日次對筵說如已正書卽爲持來賤臣承命出持入上曰此筵說出給右副承旨更爲較準後入之事分付命退承史以次退出
정조 12년
戊申七月二十八日未時上御重熙堂禮房承旨入侍時兼都承旨沈豐之假注書李貞運記事官李宗烈記注官金鳳顯以次進伏訖上曰右副承旨入侍賤臣承命出與右副承旨洪仁浩偕入進伏上曰蔭官之初仕窠太廣故積滯之患實由於此初仕則減窠然後官方可淸而至於直長序陞之窠則不可減也而今此初仕則不爲減窠直長三窠之移屬於別檢實爲無益至於守令十五窠之移屬於文官亦爲太過定以十窠好矣此意出言于吏判使之更議于大臣可也止仁浩承命退出上曰守令旣以十五窠成言矣參下察訪五窠移作參上窠以滿十五之數可也賤臣承命出傳命退承史以次退出
정조 12년
兼都承旨沈豐之藥院直行左承旨趙鼎鎭坐右承旨趙衍德坐直左副承旨尹行元坐右副承旨洪仁浩坐同副承旨南鶴聞坐直注書金孝建仕直一員未差假注書李貞運藥院直事變假注書尹寅基仕
정조 12년
趙鼎鎭啓曰備邊司郞廳來言今日賓廳日次而大臣俱有身病不得來會云矣敢啓傳曰知道
정조 12년
傳于南鶴聞曰傳香承旨馳詣宗廟景慕宮奉審摘奸以來
정조 12년
以李萱囚單子傳于洪仁浩曰保放
정조 12년
以義禁府都囚徒傳于南鶴聞曰李萱草記考律勘放呂龜周罷職放送趙燮保放
정조 12년
原春監司狀啓來入月令宗廟薦新及朔膳進上生松茸節序差早限內俱不得封進惶恐待罪事傳于趙衍德曰勿待罪事回諭
정조 12년
南鶴聞以兵曹言啓曰兼司僕將柳殷鉉時帶宣傳官之任以職務相妨呈狀乞遞不可强令察任今姑改差何如傳曰允
정조 12년
南鶴聞以義禁府言啓曰保放罪人李萱草記考律勘放時囚罪人呂龜周罷職放送趙燮保放事命下矣呂龜周罷職放送趙燮保放而李萱傳旨內勅庫法意何等至嚴向來寬假亦出特恩則不思報效之義留庫元數十僅存一渠之所爲萬萬痛駭嚴勘罪取考律文則大典通編會計條有曰關西各邑勅庫留在會計磨勘報備局或有私債加分等事守令依大同事目例論大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣李萱杖一百收贖告身盡行追奪放送何如傳曰允如有功減等
정조 12년
戊申七月二十九日卯時上御重熙堂右承旨入侍時右承旨趙衍德假注書趙台榮記事官尹行任金祖淳檢校直提學徐有防以次進伏訖上曰太和湯爲題何如有防曰誠好矣命有防考親試試券考訖命書等第仍坼封三中一鄭東觀三中李羲觀三下洪義浩等以次出榜上曰表試券隨所捧入之事分付命書榻敎曰右副承旨入侍右副承旨洪仁浩進伏上曰吏曹守令變通回啓姑未來到耶仁浩曰然矣上曰催促入之可也命退諸臣以次退出
정조 12년
戊申七月二十九日酉時上御重熙堂坐直承旨入侍時右承旨趙衍德記事官金孝建尹行任金祖淳以次進伏訖上曰發遣吏郞諸執事淸齋與否摘奸以來命退諸臣以次退出
정조 12년
兼都承旨沈豐之坐行左承旨趙鼎鎭坐右承旨趙衍德坐直左副承旨尹行元藥院直右副承旨洪仁浩坐直同副承旨南鶴聞坐注書金孝建仕直一員未差假注書李貞運藥院直事變假注書尹寅基仕
정조 12년
傳于南鶴聞曰傳香承旨馳詣景慕宮奉審摘奸以來
정조 12년
傳于趙鼎鎭曰有司堂上下直守令入侍
정조 12년
忠淸監司狀啓八月令生松茸及早紅杮子節序太早尙未萠綻限內不得封進惶恐待罪事傳于趙衍德曰勿待罪事回諭
정조 12년
趙衍德以漢城府言啓曰涉疑疾方痛死亡之類令各部兩署另加摘奸後報來故列錄書入之意敢啓傳曰知道
정조 12년
趙衍德以賑恤廳言啓曰七月二十九日乃是七巡給糧當次日故發遣本廳郞廳與備邊司郞廳各該部官同往四郊病民中飢困尤甚者抄出給米東部字內二口西部字內一口南部字內九口北部字內六口合十八口米五斗八升上下同月二十四日及二十七日備邊司郞廳間三口摘奸時目見頷顑之類卽地救急之數東部字內五口西部字內六口南部字內十七口北部字內十一口合爲三十九口米爲十三斗四升之意敢啓傳曰知道
정조 12년
趙衍德以賑恤廳言啓曰六月朔內各部字內病幕病民及物力上下數爻已於月終修啓矣七月月終病幕病民時存之數東部字內病幕四十九處病民九十四名西部字內病幕三十八處病民六十四名南部字內病幕一百四十九處病民三百四名北部字內病幕八十處病民二百五十名合病幕三百十六處病民七百十三名新幕則造給舊幕則添補合空石二千五百九十七立長木一千三百三十一箇綱兀一百六十立蓋草六束死亡八十七名內五十六名恤典各布一匹錢一兩式隨卽題給使各該部申飭埋葬之意敢啓傳曰知道
정조 12년
領議政金致仁左議政李性源右議政蔡濟恭箚曰伏以臣等卽伏聞出使捕校之言則罪人等凶言之見於文蹟者旣見捉矣牽連被逮者亦有多人矣此事之不可只付捕廳頃已仰陳而今則事面視初尤異設鞫窮覈決不容一日少緩玆敢聯箚以聞伏乞聖明更加三思亟降明命焉答曰省箚具悉卿等之懇如許可笑之事何乃聯箚反使聽聞駭惑乎況奴婢之制始自箕聖而惟盜沒入爲奴婢奴豎之付捕廳査治正有所據亦何關於國體乎仍傳曰此批答遣史官傳諭于時任諸大臣
정조 12년
戊申八月初一日午時上御重熙堂有司堂上下直守令入侍時右承旨趙衍德記事官金孝建金鳳顯尹行任有司堂上徐有隣全州判官李源追入進伏訖上曰嶺東年事何如源曰夏間潦雨過度不無衍期之歎入秋以後日氣調和幸不至於失稔之境矣上曰杆城蔘弊近果如何源曰昨年除減之後不至於大段爲弊之患癸卯凶年流離之民戶今幾還集庶爲無憂矣上謂有隣曰杆城乾鳳寺弊瘼頃有關問後稟處之命矣卿及杆城前倅旣已登筵詳細陳達可也有隣曰頃日依下敎以本郡成冊與該宮成冊相左委折發關査問矣杆城郡報狀及成冊纔已來到而以爲本寺賜牌田畓竝十八結零內除諸般雜頉則實結爲六結零一年所捧錢爲六十餘兩而於義宮一年進上所封其數殆過十倍蓋早藿二百八十束浮費又爲二百二十五束白鞋春秋兩等各七十部浮費又爲四十八部外此浮費皮鞋爲五百五十八部石茸爲三百五斗蒿飛爲十斗細繩爲二百四把生梨則進上一千五十箇浮費又爲四百九十箇而替人貿取其價倍入一箇不下數十文而各項物種略千數爻之相左僧徒於當初査問時以浮費之係是科外不敢直告之致大抵早藿旣是本邑之所産白鞋亦是僧徒之所織則自當如前上納至若生梨則本非土産實難辦備而莫重進上有不敢容喙今若就各種上納時人情浮費條略加裁減白鞋之春秋兩等合等上納則此亦爲如前之惠澤云而日前以全州判官下直來見時其所爲說與報辭一般矣源曰本寺進上物種早藿爲五百束白鞋春秋兩等各七十部生梨爲一千五百四十箇而其外浮費雜物亦甚不些免稅結六結零所收不過爲六七十兩則以六結所收當各種所費果爲僧徒難支之弊至於生梨又非本邑所産故倩人貿納之際中間浮費尤爲倍𥱰矣有隣曰本寺旣是內寺所屬寺刹則進上各種不在於免稅多小而早藿白鞋便同任土之貢生梨一種雖非所産多年封進其來已久且係慈殿進上之需遽然停封恐難輕議一依杆城前郡守所報上納時浮費條中量宜減除白鞋則仍於春等合秋等上納則體重之進上自在難支之僧弊可救矣上曰本寺事體所重自別旣奉列聖朝御筆此外又有莫重之事前此聞有寺弊必欲釐正使之關問本道者此也今聞前倅之言又聞卿之所奏旣知爲弊之如許則及今蘇完還集之方不可暫緩所謂宮納及雜費比之免稅結土地所出不啻十倍旣聞之後豈可仍置早藿兩色鞋每年春等都封數爻量減如生梨石茸細繩蒿飛等雜種自今毋論公私用特竝蕩減如是定式之後該宮萬一有別岐潯漁之弊本官枚報巡營以爲狀聞論罪之地苟或掩置宮屬邑倅竝當嚴處以此申飭宮納之弊雖祛官納之弊又出則烏在其釐弊之本意此則在道伯察飭之如何一體嚴飭可也命退諸臣以次退出
정조 12년
捕將前望單子入之徐有大落點
정조 12년
傳于洪仁浩曰課試試官持試券入侍
정조 12년
洪仁浩啓曰箚疏原本未下之前無得頒布先朝受敎定式之飭禁不啻截嚴癸卯年又有申禁之敎而卽伏見兩司聯箚到院者則有得見大臣箚本之語事極驚駭詳査委折則政府疏箚書吏私出傍草任自書頒至於謄示各司之境究厥所爲萬萬駭痛後弊所關不可仍置該吏移送法司照律重繩何如傳曰昨日相箚本意雖出於重事面尊國體之義事實旣如許則反近於無中生有批答雖令頒布箚本尙今留置今日兩司之以大臣箚語枚擧論陳殊極訝惑方欲査處際見本院啓辭始知委折近來疏本之批答前無難頒布甘犯先朝定式律名可以推知今番事則與政院之徑頒差間姑不依定式勘律而事旣登聞之後承宣之不能摘發於兩司陳箚之前難免其罪當該承旨爲先罷職該吏等依啓辭令該曹卽爲査出捧供分輕重照律痛繩具由草記事分付相府以董飭百司之地當宁受敎猶不敢冒禁況先朝禁令乎無論謬例有無旣發覺則不可仍置雖已略加處分此後自本院更加嚴飭各司
정조 12년
有政吏批判書吳載純參判金憙進參議未差同副承旨南鶴聞進以徐鼎修爲吏曹參議鄭昌聖爲內資提調金履鉉爲司僕主簿李敬臣爲校檢朴休源爲假監役羅潤祿爲軍器僉正奉常奉事單李德淵
정조 12년
趙鼎鎭以兵曹言啓曰忠翊衛將柳爾胄除授後在外過限未上來依例改差何如傳曰允
정조 12년
兵批判書李在簡進參判具㢞參議宋鍈病參知柳誼入直進右副承旨洪仁浩進以李𡊠爲都摠管李健秀爲兼司僕將成致鳳田德雨爲忠翊將副護軍李健秀副司直李在學都摠管單李𡊠
정조 12년
趙鼎鎭以禁衛營言啓曰昨日宮城外別巡邏發巡時當次牌將哨官金相九無端不爲來待故以哨官李弼邦臨時推移定送而莫重宮城巡邏申飭不啻嚴截則若是慢忽誠極駭然哨官金相九爲先汰去以懲其無嚴之習何如傳曰允
정조 12년
洪仁浩以義禁府言啓曰李萱杖一百收贖告身盡行追奪事照律草記批旨內如有功減等事命下矣李萱無功云矣敢啓傳曰知道
정조 12년
領議政金致仁箚曰伏以臣伏見政院啓辭批旨下者聖敎截嚴至有該承宣罷職之命臣於此不勝萬萬悚懍之至臣之衰昏全不事事當其寫箚也慮未周到未能預飭下吏致使私傳傍草終自歸於居董飭之地犯禁令之科此其罪大異眚過宜伏嚴誅況未摘發之承宣尙被勘罷而以臣罪首獨爲晏然則其於朝家刑政當何如也玆敢蹙伏私次短箚自列伏乞聖明亟降威譴以爲爲人臣冒法者之戒焉取進止答曰省箚具悉卿懇傍草之先出謬例云在卿等何有承宣譴罷出於遵守受敎之意尤不關於卿等卿須安心勿辭卽起視事仍傳曰此批答遣史官傳諭于領議政
정조 12년
大司憲金載順大司諫鄭啓淳執義洪聖淵持平崔顯重獻納柳匡天正言李景溟柳頤玄等聯名箚曰伏見大僚箚批被逮罪囚有付捕廳査究之擧臣等竊不勝驚惑憂歎之至事端嚴祕雖未得知只憑其箚本而論之則凶言旣已見捉於文蹟牽連就捕亦且多人其在重獄情嚴國體之道決不可只付捕廳也明矣大僚箚請實出於深識遠慮設鞫嚴覈斷不可已伏乞聖明亟令王府嚴鞫盤覈以重獄體焉取進止答曰省箚具悉名以捕廳其可不治奴豎乎以今所見益知其無甚關重一按足可決處付之刑曹猶屬太過況王府乎
정조 12년
戊申八月初二日卯時上御誠正閣左右捕將入侍時右副承旨洪仁浩記事金孝建李相璜金祖淳左捕將趙心泰右捕將柳鎭恒以次進伏訖上曰罪人盡爲上來乎心泰曰昨夕入來矣上曰聞純鎭爲人極甚妖惡貞采則凶言不可不窮覈獄情各別嚴祕多般詰問俾無疎漏之弊可也命書傳敎曰病狀果難强右捕將柳鎭恒許遞前望單子入之待下批牌招傳授命召及大將牌傳令牌命退諸臣以退出
정조 12년
戊申八月初二日辰時上御誠正閣右承旨入侍時右承旨趙衍德記事官金孝建尹行任金祖淳以次進伏訖上命書傳敎曰昨於有司堂上入侍因番次聞之雖未知病勢之如何每事惟以標異爲伎倆似此習氣終不知變極可駭然況寶劍望懸頉旣有飭敎者乎遞罷適所以愜其望矣以亞將特補尙有例焉況亦以曾經元戎者乎欲懲其習先抑其氣副摠管李敬懋長津府使除授此是新設難治之邑雖至瓜限切勿內遷事分付銓曹仍令卽爲辭朝今日越畿境時任府使遞付京職向聞前伯所奏欲爲令移內遷云因水閫無窠尙未果焉待其上來卽爲陞遷事分付命退諸臣以次退出
정조 12년
兼都承旨沈豐之坐行左承旨趙鼎鎭坐右承旨趙衍德坐直左副承旨尹行元坐右副承旨洪仁浩坐直同副承旨未差注書金孝建仕直一員未差假注書李貞運藥院直事變假注書尹寅基仕
정조 12년
傳于趙鼎鎭曰大臣有司堂上食後來待
정조 12년
趙鼎鎭啓曰左議政李性源右議政蔡濟恭有司堂上徐有隣李在簡鄭昌順李秉模依下敎來待矣傳曰入侍
정조 12년
洪仁浩啓曰卽者議政府錄事來言左議政李性源以爲嚴敎之下萬萬震懍走伏金吾門外恭竢鈇鉞之誅云仍納命召何以爲之敢稟傳曰勿待命事遣史官傳諭仍傳命召
정조 12년
洪仁浩啓曰卽者義禁都事來言左議政李性源今方胥命於金吾門外云係是大臣去就敢啓傳曰知道
정조 12년
以李光遇囚單子傳于趙衍德曰付過放送使之當日還官此後如或更有不謹難免重勘以此嚴飭
정조 12년
以李允益囚單子傳于趙衍德曰考律勘放
정조 12년
洪仁浩以義禁府言啓曰時囚罪人李允益考律勘放事命下矣李允益慶尙監司金光默狀啓內莫重國穀初不督捧轉相虛錄逐年瞞勘者已極可駭而兩年居官一味掩置仍逋新反比他尤大今於首實之日只爲請査於水營初不報知於臣者論以法意亦極駭痛罪取考律文則大典通編倉庫條有曰還上虛錄守令徒三年定配又五年禁錮大明律事應奏不奏條有曰若軍務錢糧等事應申上而不申上者笞四十名例有二罪俱發以重者論大典通編推斷條有曰犯私罪杖一百以上決杖告身盡行追奪云矣李允益從重論告身盡行追奪又五年禁錮忠淸道忠州牧可興驛徒三年定配而以狀啓內辭意具罪目依例發遣府羅將押送配所何如傳曰允如有功減等
정조 12년
洪仁浩以義禁府言啓曰李允益告身盡行追奪又五年禁錮忠淸道忠州牧可興驛徒三年定配事照律草記批旨內如有功減等事命下矣李允益無功云矣敢啓傳曰知道
정조 12년
左議政李性源右議政蔡濟恭聯名箚曰伏以臣等卽伏見政院啓辭之批旨下者實不勝萬萬震懍之至夫大小章疏之原本未下前毋得頒布先朝受敎旣嚴截癸卯申禁又諄複臣等職忝大官惟當董飭百司恪謹遵奉而乃以臣等所聯進之箚本一任府吏之私自謄傳於頒下之前至於兩司枚擧喉院論啓於是乎臣等之違越受敎不遵申禁之罪著矣事雖由於下屬責專在於臣等領相自引之箚雖以自出箚草自令淨寫作爲已罪不許臣等聯名而其平日不能檢飭則臣等均焉其何敢同罪倖逭晏然而已乎玆敢聯控短籲仰請處分伏乞亟賜重勘以礪臣分以嚴邦憲焉取進止答曰省箚具悉卿等之懇襲謬之擧也下吏之事也卿等之迭相引義不已過乎安心視事仍傳曰此批答遣史官傳諭于左右相
정조 12년
正言李景溟疏曰伏以居諸迅駛我文孝世子禫事奄過如新之痛大小同情臣性本駑頓跡又疎賤生逢聖世倖占科第蓋十有餘年間嘗濫廁郞署仍卽退伏田野無名庶草祗幸涵囿於造化不材散木自分永棄於匠石第以許久通籍無所報國平居愧縮若隕淵谷乃者薇院寵授之命遽及於臣是豈臣夢寐攸到手擎除旨心切感惶彌時歷日迄不能定噫臺閣人主之耳目也官雖卑而任重職雖小而責大繩愆糾謬上以補衮職之闕激濁揚淸下以規官師之失是故驄馬於漢殿虎於宋直節著於靑蒲風采聳於鐵冠然則從古居臺閣者自有其人豈如臣沒沒者所可冒玷乎哉顧臣庸才窾識最居人下雖聖朝冗司漫官猶懼其不職況此臺閣苟然充數尸居冥行恬若固有則官方由臣而乖謬選法緣臣而淆亂臣聞匪其人而輕授謂之誤恩匪其分而猥叨謂之辱官臣爲此懼決不敢冒進而日我聖上祗詣皇壇禮行望拜廟宮秋謁次第有命臣義重參班黽勉肅命仍叨侍臣之後而不可諉以一出晏然蹲冒貽累淸朝法從之列審矣玆不得不悉暴衷懇仰瀆宸嚴伏乞天地父母諒臣不稱之實察臣由中之懇亟命鐫改以幸公私不勝幸甚臣旣不以見職自居不宜贅及他說而憂深漆室誠切獻芹猶不敢默默卒無一言也臣謹按朱子封事有曰帝王之學必先格物致知使義理所存纖悉畢照自然意誠心正而可以應天下之務噫天下之事千變萬化其端無窮而無一不本於人主之心人主之心正則天下之事無有不正人主之心邪則天下之事無有不邪譬如表端而影直源濁而流汚然心不能自正要之先格其物以致其知蓋理外無物物外無理格非司馬光所謂扞格之格非王守仁所謂大人格君心之格格乃窮格之格爲人君者以一人之身藐然居億兆之上其所用力尤宜自別漢唐以來號稱賢君非曰無矣未能隨事而觀理故理有未察未能卽理而應事故事有未燭是以擧措之間或涉非理聽納之際未免違道由不講乎大學之道而致忽於格物致知之方也朱子所以藉手大學之說不但其君之龜鑑豈非後王之柯則也耶惟我殿下自在春宮令聞旁達卽祚以後聖敬日躋凡今日含生之倫孰不仰我殿下勵精圖治之意而臣則知殿下平日動靜云爲壹是大學中出來臨御多年戒謹如初析理則文理密察蠶絲牛毛無不畢計當事則至公無事洪纖巨細靡所或遺敬天則窮敬天之理愛民則窮愛民之理以至一日萬幾無往非窮理之學則殿下之用工於格物得力於格物明驗之著於外者有如是矣獨異夫天討有罪卽虞夏君臣都兪之事而殿下於此一句語差欠理會何也臣竊觀前牒聖君在上刑政乖當未有如今日者也在昔唐虞之際四凶之罪何嘗今日之凶逆而舜卽位之初亟行誅殛之典不少假借至若殷家之遷都也故家大族胥動浮言未必皆當時之大奸而盤庚渙發多誥必欲劓殄滅之無遺育蓋有國者非威猛不可以爲政務姑息不可以爲邦況君父之讎天之所覆地之所載凡有君臣父子之性者其不欲共戴一天非出於勉强而然也若然者上不可以鎭安爲心而或歇鋤治之方也下不可以厭聞爲慮而或弛爭執之義也嗚呼粵自丙丁亂逆層生千凶萬惡靡所不有天理滅絶人紀斁喪至今日而極矣夏賊之窮天地亘萬古所無之凶逆卽丙午亂逆之嚆矢而适雲之律尙靳兪音至若徑斷乳道之妖媼妄進熱劑之凶豎綢繆情節置而不問不滿同慶之賊偉顧瞻他日之逆宇假息海島尙保首領天下寧有是乎殿下試思之逆節之難掩如此國言之喧藉如此三司之沐浴如此而生置地上邦刑不加則是果理耶臣愚死罪竊以爲理之乖舛莫大於此以殿下窮格之工若果念及於此則廓揮乾斷當不待臣言之畢臣雖至愚豈不知貽慼聖心爲萬萬惶悶而秉彝之天殄滅不得玆敢冒萬死涕泣仰請亟允三司諸臣之請焉臣伏聞頃日傳敎因懲討事辭旨嚴截便同禁令臣新從下土未接伊時朝紙姑未詳聖敎旨意之如何而第以跡論之實不無訝惑之心蓋國之置臺諫非徒然也將以使言也言可採則採不可用則不用惟在大聖人默加酌量焉耳豈合預加摧折有若使不言者然哉昔堯立誹謗之木舜設諫諍之鼓禹聞善言則拜湯從諫弗咈至於漢之武帝唐之太宗不過季世令主而爲其臣者或進外仁內慾之戒而不之罪焉或用望陵瞋目之諷而不見斥焉然則唐虞盛際尙矣勿論雖漢唐季世臺閣之上何嘗有禁令乎今我殿下聖神文武卓越千古當法堯舜禹湯而今則不然乃欲居漢唐中主之下臣實慨恨伏願更加三思亟命還收前日所下傳敎以光聖德焉噫今俗所謂西學誠後世一大變怪頃年聖敎昭揭處分嚴正臣不必更事覶縷而第日月稍久其端漸熾自都下以至遐鄕轉相誑誘無所不至雖至愚田氓沒知村婦諺謄其書奉如神明至或廢事誦習雖死靡悔臣旣在鄕曲目擊已久爲之憂歎若此不已則妖學末流之禍將不知至於何境臣謂自朝家各別嚴飭諸路方伯守宰俾無所謂西學如前更熾之弊宜矣臣無任屛營祈懇之至省疏具悉首條陳勉切實當留意次條不允第三條令廟堂詳考疏辭設禁當否商量稟處爾其勿辭察職
정조 12년
兼都承旨沈豐之坐行左承旨趙鼎鎭坐右承旨權坐直左副承旨趙衍德坐直右副承旨尹行元藥院直同副承旨洪仁浩病注書金孝建仕直一員未差假注書李貞運藥院直事變假注書尹寅基仕
정조 12년
權以吏批言啓曰明陵參奉柳道源呈狀內矣身年老病痼扶舁登道矣昨者猝得吐瀉之症幾絶僅甦而舊症新病間作挾發氣息澟綴實有朝夕難保之慮斯速入啓遞改云身病旣如此則不可等待其差歇依例改差何如傳曰特除之下豈敢若此草記之循例登徹殊極未安當該堂上推考此草記勿施可也
정조 12년
權以吏批言啓曰成均館典籍金㙆呈狀內矣身所患痰癖之病挾感添劇時月之內萬無供職之望斯速入啓變通云身病旣如是則不可强令察任依例改差何如傳曰允
정조 12년
有政吏批判書吳載純參判金憙參議徐鼎修左副承旨趙衍德進以權爲承旨明陵參奉柳道源假監役朴休源相換右承旨權左副承旨趙衍德右副承旨尹行元同副承旨洪仁浩
정조 12년
趙鼎鎭啓曰新除授右承旨權卽爲牌招何如傳曰允
정조 12년
趙鼎鎭以兵曹言啓曰新除授城津僉使許溟身病沈重時月之內萬無登道赴任之望呈狀乞遞實病旣如是則不可强令赴任依例罷黜何如傳曰允
정조 12년
權以禮曹言啓曰去七月初五日大臣備局堂上引見入侍時有司堂上徐有隣所啓頃因湖南諸寺僧上言西山許祠賜額不可以一張上言許施令道臣詳探來歷論列啓聞之意筵奏分付矣卽見全羅監司沈頤之狀啓則以爲休靜事蹟之載於文字者收取考見則故相臣李廷龜張維所撰碑文俱以忠義極其奬許有曰壬辰之亂杖劍進謁宣廟義之命爲八道十六宗都摠攝而率其門徒及他僧一千五百會于順安法興寺助天兵戰于牧丹峯斬獲甚多克復京城之後以勇士百人迎大駕還京都天朝經略提督送帖奬許云云兩臣所撰碑文優爲信史則其扶社護聖之偉蹟奇功可驗實蹟弟子惟政等所記寶藏錄中敎旨與衣鉢藏于頭崙山大芚寺乃是入寂時遺囑則建祠之以此爲歸不無所據而似此忠節合有褒奬之道爲辭矣蓋此西山之功之忠如彼卓然而大芚寺旣有傳鉢弟子建祠之托則一道緇徒之至願所在可推而知一依嶺南例許以建祠仍賜表忠二字之額以示朝家褒奬之意恐合事宜矣上曰依爲之事命下矣表忠額號令藝文館書寫而凡於宣額之時必有賜祭之例今亦依此例祭文令藝文館撰出何如傳曰允大功偉烈如是卓然聖祖特賜引接至有八道十六宗都摠攝成給敎旨之命兩故相文字又足爲信史及今就其祠宣額賜祭之日豈可無別般記念之擧乎以祠號表忠二字加贈宣額日仍以敎旨成給以示朝廷感舊奬功之意可也
정조 12년
權以奉常寺官員以都提調提調意啓曰東籍親耕田所種皮黍皮粘粟皮稷三種今八月旬間當爲成熟之意敢啓傳曰攝刈
정조 12년
趙衍德以刑曹言啓曰卽接左右捕盜廳移文則因罪人純鎭等草供判付內煥翼移送刑曹配所使之移定純鎭更定配所於他道令配所道臣待用刑捉來限死嚴刑三次李宇光所告是實放送事命下矣慶尙道巨濟府定配罪人煥翼道內泗川縣移定配所卽爲押送爲奴罪人李宇光卽爲放送罪人純鎭旣是劇逆緣坐令義禁府依例移定配所後自臣曹押送何如傳曰允
정조 12년
戊申八月初四日午時上御重熙堂戶房承旨入侍時左副承旨趙衍德記事官金孝建李相璜金祖淳以次進伏訖上曰兩司在外人使之書入賤臣承命書入上曰政官催促臺望以在京無故人擬入事分付上曰吏兵曹政色書吏使之招致政院文武科罷散年久人使之書入命退諸臣以次退出
정조 12년
兼都承旨沈豐之坐行左承旨趙鼎鎭坐直右承旨權坐左副承旨趙衍德坐直右副承旨尹行元藥院直同副承旨洪仁浩病注書金孝建仕直一員未差假注書李貞運藥院直事變假注書尹寅基仕
정조 12년
趙鼎鎭啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 12년
傳于趙鼎鎭右承旨入侍
정조 12년
以修撰尹羽烈牌不進罷職傳旨傳于趙衍德曰只推
정조 12년
以平安監司狀啓定州前牧使李壽鵬勒減移轉米査實事傳于趙鼎鎭曰觀此査啓諸供所告別無指的所謂歸之私橐者不過曰公廨修補自官區處無論修補與區處果有踏印文跡之現納而用下數爻亦以公私用區別捧招乎以此狀辭難卞數爻多寡不可勘律更令該曹査問該道回啓
정조 12년
以全羅監司狀啓礪山府稅穀晩裝該府使爲先罷黜事傳于趙衍德曰紀綱解弛晩裝之弊愈甚殆乎無邑不然蓋有司之臣每拘顔私不能隨現如式勘罪之致究其弊源責在有司令廟堂嚴飭戶惠廳俾勿如前至於本倅事許多同犯獨施罷拿不但斑駁況已裝送宜在勿論中此狀本還下送此後另加察飭期有實效事回諭
정조 12년
趙鼎鎭以兵曹言啓曰曹司五衛將崔身病猝重時日之內萬無自力供劇之望呈狀乞遞宿衛輪番之任不可久曠今姑改差何如傳曰允
정조 12년
趙鼎鎭以司僕一二提調意啓曰濟州出來先運年例進上馬八匹三名日進上馬六十匹凶咎駑駘馬二十匹合八十八匹禾毛色別單書入之意敢啓傳曰知道
정조 12년
趙衍德以義禁府言啓曰因刑曹啓辭罪人純鎭令義禁府移定配所事允下矣純鎭以逆賊載翰子出繼免絞緣坐爲奴於慶尙道巨濟府矣全羅道康津縣加里浦鎭移定配所仍前爲奴令刑曹押送待用刑限死嚴刑三次事分付該道道臣之意敢啓傳曰知道
정조 12년
大司憲金載純大司諫鄭啓淳執義洪聖淵持平崔顯重獻納柳匡天正言李景溟柳頤玄箚曰伏以臣等於日前聯陳短箚略貢愚見而未蒙允兪實不勝抑塞悶鬱之至此際得見大臣箚槪則申請裁處而獨未見處分之明旨臣等於是尤有所萬萬憂歎者蓋此獄囚關係之莫重盤覈之宜嚴大臣旣陳請矣臣等又聯籲矣苟於此一毫疎緩而不事爭執則不但爲國體之虧損而已其爲無窮之憂當如何哉伏惟聖明亦必俯諒而大僚箚本旣不頒下獄情事端至爲嚴祕三司之臣全未得與聞此豈非慨然之甚者乎伏乞聖上更加三思亟下大臣箚本俾國體無損王法得伸焉答曰省箚具悉該廳判付該曹草記備載酌處委折豈可曰未得聞乎
정조 12년
大司憲金載純大司諫鄭啓淳執義洪聖淵持平崔顯重獻納柳匡天正言李景溟柳頤玄等疏曰伏以臣等伏見批旨下者仍卽取考該廳判付及該曹草記始知諸罪囚酌處已有命矣臣等聚首驚惑不勝憂慨之忱噫嘻痛矣貞采之罪可勝誅哉當初負犯萬萬凶慝而薄配海島尙今假息已是失刑之大者梟性難化狼毒猶肆包藏禍心譸張凶言旣有發告之丁寧又至文蹟之見捉則渠之締結兇徒爛熳綢繆之狀必有根因昭不可掩而旣無設鞫之擧徑施懸首之典揆以王章未免輕遽臣等謂還寢罪人貞采下送本道之命亟令王府設鞫嚴覈明正典刑以爲鋤亂本杜後患之道至於煥翼本以逆相之姪卽一漏網之孽而其蹤跡之陰祕情節之叵測旣有現發而指告者則決不可徑先移配而止其餘牽連罪囚雖以好生之德竝置勿問之科而其在獄體不宜容貸亦令一體鉤覈快施當律斷不可已也臣等無任屛營祈懇之至以兩司聯名上疏傳于趙衍德曰一日之內玉堂之先疏後箚兩司之旣箚又疏此何擧措乎問其事則不過該廳一奴豎也幺麽駭怪之事三司交口爭聒往古來今寧有如許國體乎奴豎如此鞫囚如此劇逆如此無大小無輕重無分別無界境一直如此如此不已將使逆不逆而後已似此三司非執法之官卽亂法之官論其辜犯合置何典國體自國體言事自言事一日內箚疏迭呈三司竝施削職之典以尊國體俾廷臣知大小輕重之分別界境此雖一事矯時正俗之大關棙不得不略費辭敎亦令知悉堂箚臺疏素稱體重無批之例雖曰絶罕似此三司辱國莫甚豈可以三司待之所以壞之者卽三司原箚原疏竝還給
정조 12년
戊申八月初五日巳時上御重熙堂都承旨入侍時兼都承旨沈豐之記事官金孝建李相璜金祖淳以次進伏訖上曰政官入來乎豐之曰入來矣上曰近日玉堂望苟艱或無端留窠或無難疊擬擬望之人果如苟艱則疊擬無足怪矣而以官案見之無故之人非不多矣而空然枳置初不擧擬於三司者甚無義自今日政望商量其可擬與不可擬之人無有當枳而不枳不當枳而見枳之弊事言及政官可也命退諸臣以次退出
정조 12년
戊申八月初五日午時上御重熙堂右承旨入侍時右承旨權記事官金孝建李相璜金祖淳以次進伏訖上命書傳敎曰聞其病重實狀劇務勢難虛縻定州査啓昨已啓下回啓不可無判堂行刑曹判書金鍾秀許遞又命書傳敎曰新除授刑曹判書待下批牌招察任命退諸臣以次退出
정조 12년
兼都承旨沈豐之藥院直行左承旨趙鼎鎭坐右承旨權坐直左副承旨趙衍德坐直右副承旨尹行元坐同副承旨洪仁浩病注書金孝建仕直一員未差假注書李貞運藥院直事變假注書尹寅基仕
정조 12년
趙衍德啓曰大司憲執義持平一員未差掌令閔彝顯李周顯持平宋煥箕俱在外監察茶時之意敢啓傳曰知道
정조 12년
傳于權曰左承旨與原春監司入侍
정조 12년
備忘記原春監司李度默下直長弓一張長箭一部賜給
정조 12년
傳于權曰明日當由逌瞻門展拜景慕宮該房知悉
정조 12년
趙鼎鎭啓曰卽者司謁李德鳳請謁以爲別監朴奎彬以入番別監昨日放鑰時潛自逃出云掖隷行止非但與他自別況以省記入直別監擅自離次任意出去至於闕番之境事極驚駭且關後弊其罪狀令攸司從重嚴勘何如傳曰待用刑嚴治次爲先除名
정조 12년
權啓曰玉堂上下番俱空事甚未安今日政新除授玉堂待下批牌招以爲推移入直之地何如傳曰允
정조 12년
傳于權曰兩司前望單子入之
정조 12년
兩司前望單子入之行大司憲徐有防行大司諫李在學執義權裕持平鄭澤孚獻納柳協基正言柳星漢尹悌東落點
정조 12년
有政吏批判書吳載純參判金憙參議徐鼎修右承旨權進以鄭東觀爲校理李書九爲副校理李顯靖爲副修撰鄭行爲典籍李文源爲刑曹判書
정조 12년
傳于權曰未肅拜玉堂竝許遞
정조 12년
權以吏曹言啓曰因平安監司金履素狀啓江東縣監徐美修屢度催促則以爲其母病沈重氣息澟綴萬無離捨還官之望云其親病旣如是危重且本邑以淸南監試試所邑目下擧行不可等待其差歇後還官罷黜其代口傳差出何如傳曰允
정조 12년
再政以李顯靖爲校理鄭福煥爲副校理李顯默爲副修撰申爲江東縣監
정조 12년
傳于權曰玉堂排望苟艱云侍從堂下罷削人員竝敍用
정조 12년
三政以李宗燮爲應校徐配修尹致性爲校理沈能翼爲副校理趙雲紀李魯述爲修撰金啓洛爲副修撰
정조 12년
兵批判書李在簡進參判具㢞參議宋鍈病參知柳誼入直進行左承旨趙鼎鎭進以李昌漢爲曹司五衛將李翼純爲城津僉使僉知二單李羲星成致鳳副司果李命采
정조 12년
兵曹口傳政事副司直金鍾秀
정조 12년
以刑曹判書李文源牌不進推考傳旨傳于趙鼎鎭曰更爲牌招
정조 12년
備忘記辭疏批下刑曹判書李文源卽爲牌招申飭行公
정조 12년
玉堂前望單子入之校理李義鳳修撰閔昌爀落點
정조 12년
權以吏曹言啓曰今此文宣王釋奠祭初獻官以行副司直李文源塡差矣今日政拜刑曹判書刑官則五享外例不得差祭事當改付標而旣己淸齋使之受香之意敢啓傳曰知道
정조 12년
權以吏曹言啓曰今此風雲雷雨祭終獻官鄭萬始木覓山祭獻官尹行履塡差而時無職名令該曹口傳付軍職何如傳曰允
정조 12년
兵曹口傳政事副司果鄭萬始尹行履
정조 12년
權以承文院官員以都提調意啓曰院寫字官李彦佑鄭在禧朴履信洪允國方處正皮宗臣金學基韓守儉洪允翊李東秀趙敬默朴春根陞實及洪仁基玄喜靜全致淳金天鍵金德顯金德亨金德彬朴萬協朴泰裕李昌培李挺聃白演昌金岳齡鄭濬有頉代肄習李梅安思良安思儉李春榮白師曾朴道淳白成龜李聖儉朴慶淳朴春彬朴宗翊劉綴基金慶得崔載浚皮宗柔趙相夔趙寅澤金希健李信養皮宗淑李觀柱朴就仁鄭燮吳象義李鼎完全宗琰依例陞補付軍職冠帶常仕童蒙宣完得朴大松金命孫彭四甲彭俊趙昌孫金快興金快昌金昌彦玄義浩白師閔筆才頗有成就之望屬于本院肄習使之鍊業何如傳曰允
정조 12년
權以禮曹言啓曰昨年六月二十九日所下傳敎中倭貢進上丹木準萬斤卸置江華府事命下後當年上來丙午條進上丹木五千三百八十斤先爲輸送本府矣去丁未條進上纔已來泊京江云各項物種依例內入丹木則五千三百八十斤中除出四千六百二十斤運置本府以準萬斤之意分付於領來監色等處原單子中懸註以入之意敢啓傳曰知道
정조 12년
趙衍德以御營廳言啓曰本廳哨官李彦一全時允身病俱爲甚重勢難察任竝改差何如傳曰允
정조 12년
趙鼎鎭以摠戎廳言啓曰本廳壯抄左司把摠沈公燁身病猝重勢難察任改差何如傳曰允